Jhonnattann Da Conceicao Jhonnattann Benites Da Conceicao (Cardoso Moreira,27 ta' Ġunju 1989) huwa futboler professjonali Brażiljan li jilgħab bħala attakkant fil-klabb tal-Premier League Malti Birkirkara, li qabel lagħab għall-Valletta, Volta Redonda u aktar. Jhonnattann iffirma l-ewwel kuntratt professjonali tiegħu ma Cardoso Moreira, klabb minn Rio de Janeiro fil-Brażil. Huwa kellu suċċess kbir mal-klabb li huwa skorja 12-il gowl. Imbagħad, huwa mar ma tim ieħor Brażiljan huwa Desportiva Cabofriense li magħhom skurja 15-il-gowl. Jhonnattann mexxa għal ma klabb Brażiljan ieħor Volta Redonda li meta f'żewġ staġuni hu rnexxielu jiskorja mhux inqas minn 25 gowl qabel ma ssieħb ma' klabb Malti Valletta FC. Mal-Beltin huwa ħa sehem fl-ewwel rawnd tal-impenji tal-UEFA Champions League. Wara li skorja ruxmata gowls fl-ewwel leg b'rebħa ta' 8-0 kontra Lusitanos, huwa skurja l-gowl tar-rebħa fit-tieni leg. Valletta naqsu milli jilħqu ftehim ma Jhonnattann fuq il-kuntratt tiegħu u l-klabb irrilaxjaħ. Birkirkara kienu wara Jhonnattann minn qabel ingħaqad ma' Valletta, allura kien biss il-klabb ta Birkirkara li offrielu prova. Jhonnattann irnexxielhu jimpressjona l-ewwel dehra fit-22 Lulju, huwa rnexxielu jiskorja dobjeta fir-rebħa ta 4-2 fuq Sliema Wanderers fil-logħba tal-ftuħ tat-Tazza AME. Jhonnattann kellu 3 prestazzjonijiet oħra pożittivi fit-Tazza AME kontra Qormi, Rabat Ajax u Mosta. Huwa wkoll irnexxielhu jiskorja l-gowl tad-draw fil-logħba kontra Rabat, filwaqt li Birkirkara rebħu 4-1. Il-Kumitat offra kuntratt lil-midfilder Brażiljan, li huwa ffirmaħ fit-3 ta' Awwissu 2012. Jhonnattann għamel id-debutt uffiċjali tiegħu ma Birkirkara fl-20 ta' Awwissu fl-ewwel logħba tal-Premier League Malti 2012-2013, kontra Melita. Hu kien inkluż bħala sostitut tard fit-tieni taqsima, u ftit mumenti wara hu skorja. Jhonnattann kien skorja tlett gowls f'logħba waħda billi rebbaħ lil-Birkirkara bl-iskor ta' 3-0 kontra Floriana. u rebaħ l-unur tal-plejer tax-xagħar. Birkirkara